ईश्वर प्यार करता है व्यापार नहीं : संत चितरंजनदास
कम्यूनिटी रिपोर्टर | जोधपुर
ईश्वरहमेशा प्यार करते हैं और हम प्यार नहीं करके व्यापार करने लगे हैं। प्यार में केवल देना ही देना होता है, जबकि व्यापार में लेने के बदले देना। यह बात संत चितरंजनदास ने बुधवार को सत्संग भवन में स्वामी रामसुखदास महाराज के सत्संग पर आधारित सतचर्चा कार्यक्रम को संबोधित करते हुए कहीं। उन्होंने कहा कि हम सोचते हैं कि हम ईश्वर से प्रेम करते हैं, लेकिन वास्तव में ऐसा नहीं है, क्योंकि प्यार में केवल देना ही देना पड़ता है, जबकि हम ईश्वर से हमेशा कुछ कुछ पाने की ईच्छा रखते हैं। इस तरह देने के बदले लेने का कार्य तो केवल व्यापार में किया जाता है। सच्चा प्रेम तो ईश्वर का वो हमें हमेशा देते ही रहते हैं। पावटा सी रोड स्थित बालाजी शिवजी मंदिर में सुबह 5 बजे आयोजित प्रार्थना सभा में बड़ी संख्या में श्रद्धालुओं ने भागीदारी निभाई। सत्संग प्रचार मंडल के मनोज राठी ने बताया कि सतचर्चा कार्यक्रम के तहत मंगलवार से प्रतिदिन शहर के तीन स्थानों पर प्रवचन कीर्तन का आयोजन किया जा रहा है।
hin_Deva kas_Deva hin_Deva